Document ID: 32001D0556

Komisjoni otsus,
11. juuli 2001,
millega koostatakse nende kolmandates riikides asuvate asutuste ajutised loetelud, millest liikmesriigid lubavad importida inimtoiduks ettenähtud želatiini
(teatavaks tehtud numbri K(2001) 1788 all)
(EMPs kohaldatav tekst)
(2001/556/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on lubatud vaheperioodil importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud nõukogu otsusega 98/603/EÜ, [2] eriti selle artikli 2 lõiget 1,
ning arvestades järgmist:
(1) Nõukogu otsuse 94/278/EÜ, [3] viimati muudetud komisjoni otsusega 98/597/EÜ, [4] lisa XIII osaga on koostatud loetelu kolmandate riikide kohta, millest liikmesriigid lubavad importida inimtoiduks ettenähtud želatiini.
(2) Nõukogu 17. detsembri 1992. aasta direktiivi 92/118/EMÜ (milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ1 (viimati muudetud komisjoni otsusega 1999/724/EÜ [5]) osutatud ühenduse erieeskirjades sätestatud nõudeid), II lisa 4. peatükis on sätestatud tervishoiunõuded, mida kohaldatakse inimtoiduks ettenähtud želatiini turuleviimise ja impordi suhtes. Lisaks sellele on komisjoni otsusega 2000/20/EÜ [6] nähtud ette terviseohutuse sertifikaadid želatiini importimiseks kolmandatest riikidest.
(3) Komisjon on saanud asutuste loetelud teatavatelt kolmandatelt riikidelt, mis on loetletud otsuse 94/278/EÜ lisa XIII osas. Nende kolmandate riikide pädevad asutused on esitanud komisjonile tagatised, et nende asutused vastavad täielikult ühenduse tervishoiunõuetele.
(4) Et ühendusel oleks piisavalt aega kontrollida kolmandates riikides eespool nimetatud asjaomaste kolmandate riikide pädevate asutuste esitatud tagatiste kehtivust ja vältimaks kaubavahetuse katkemist kolmandate riikidega, tuleks otsuses 95/408/EMÜ sätestatud korras koostada inimtoiduks ettenähtud želatiini tootvate asutuste ajutised loetelud.
(5) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid lubavad importida inimtoiduks ettenähtud želatiini lisas loetletud asutustest:
Artikkel 2
Käesolevat otsust kohaldatakse alates 1. septembrist 2001.
Artikkel 3
Käesolev otsus on adresseeritud liikmesriikidele.
Brüssel, 11. juuli 2001

Labels: 0
3
17